Мария Илиева
Искам

chitanka.info

Искам…

С ръцете си вятъра

да те залюлее като мъничко цвете.

Птица да бях…

Да те взема с крилата си

и отнеса надалеч,

където се раждат мечти

и желания…

Ела!

Наметни ме със звездното сияние.

Нека е тъмна нощта…

Съблечи ме!

Нека да бъда на изгрева лъч …

Искам спокойно да спиш

на ръката ми …

Сънна мъгла

по тебе да сипя.

Над нас ще е бяла луната.

Край която ще бляскат звезди.

Преведи ме боса в росата

през високия брод към душата ти,

за да бъда във теб…

И остана.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.